text: Elefanter i karry
  17 juli 2010 kl. 16.44
  Og vandbøfler med ris.
  Det er ikke udelukkende dyrene, der er i centrum i Givskud Zoo fra idag og de følgende dage.
  Dyreparken har nemlig Asien som tema, og derfor handler det ikke blot om asiatiske vandbøfler og elefanter og de øvrige 4-6 asiatiske dyreracer, parken råder over - men også asiatisk dans, ris og karry.
  Børn - og voksne - kan således mixe deres egen karry.
  Karry er et blandingskrydderi af mindst 6 forskellige krydderier - men også op til over 20.
  Enhver indisk husmor med respekt for sig selv har sin helt personlige blanding. 
  Karry kan være mild - og meget kraftig. Det handler især om, hvor meget chili, karryen indeholder.
  